作者：张炎
词牌/韵律：庆春宫・高阳台

paragraphs: 波荡兰觞，邻分杏酪，昼辉冉冉烘晴。
罥索飞仙，戏船移景，薄游也自忺人。
短桥虚市，听隔柳、谁家卖饧。
月题争系，油壁相连，笑语逢迎。
池亭小队秦筝。
就地围香，临水湔裙。
冶态飘云，醉妆扶玉，未应闲了芳情。
旅怀无限，忍不住、低低问春。
梨花落尽，一点新愁，曾到西泠。